Ivar Johansen (redaktør)

Ivar Johansen (født 13. desember 1923 i Skoger, død 28. november 2005) var en norsk journalist, redaktør og Venstrepolitiker. Han ledet NTB 1980-89 og var statssekretær i John Lyngs regjering i 1963.

Han var medlem i hovedstyret i Norges Unge Venstre fra 1950-1954. Han var valgt leder av Norsk Journalistlag mellom 1962 og 1964, med unntak av perioden august-september 1963, da han var statssekretær for presse og informasjon i John Lyngs regjering, ved statsministerens kontor fra 28. august til 24. september 1963.Statssekretærene i John Lyngs regjering ,  Statssekretærarkivet, Norsk samfunnsvitenskapelig datatjeneste.

Johansen begynte som journalist i Associated Press i 1947, fortsatte i Porsgrunns Dagblad i 1949, Morgenposten i 1954, Stavanger Aftenblad i 1964, NRK Radio i 1972, nyhetsredaktør i NRK 1973 og sjefredaktør i Norsk Telegrambyrå fra 1980 til 1989.

Han var medlem av hovedstyret i Norsk Presseforbund (1970-1974) og styremedlem i Høgskolen i Oslo, samt styremedlem av Pressens Faglige Utvalg (1972-1974) og Kringkastingsrådet (1972-1972).

 Referanser 

 Eksterne lenker 


Kategori:Norske journalister
Kategori:Norske redaktører
Kategori:NTB
Kategori:Statssekretærer i Regjeringen Lyng
Kategori:Norske fagforeningspersoner
Kategori:Statssekretærer fra Venstre
Kategori:Tillitsvalgte i Unge Venstre